55 Cancri c

55 Cancri c – egzoplaneta, ekscentriška orbita besisukanti apie į Saulę panašią žvaigždę 55 Cancri A, esančią Vėžio žvaigždyne. Apskriejimo periodas – 44,34 dienos. Tai trečia pagal atstumą žinoma šios sistemos planeta. Atrasta 2002 m. birželio 13 d.ieną. Jos masė artima Saturno masei.

 Atradimas 
Kaip ir didžioji dalis atrastų egzoplanetų, 55 Cancri c buvo aptikta stebint 55 Cancri radialinio greičio pokyčius. Tai buvo daroma labai atidžiai matuojant Doplerio poslinkį žvaigždės spektre. Planetos aptikimo metu jau buvo žinoma viena planeta, besisukanti apie tą pačią žvaigždę – 55 Cancri b.

2002 metais atliekant tikslus matavimus, paaiškėjo, kad 5 AU atstumu nuo žvaigždės skrieja dar viena ilgo periodo planeta (55 Cancri d). Net įskaičius abiejų planetų sukeliamus radialinio greičio pokyčius, žvaigždė vis dar judėjo aplink masės centrą.

 Orbita ir masė 
55 Cancri c orbita yra šiek tiek ekscentriška (ε=0,086 ± 0,052): apoapsis (0,260 av) yra maždaug 19% toliau nuo žvaigždės nei  periapsis (0,219 av). Orbita yra arčiau žvaigždės, nei Merkurijaus orbita nuo Saulės, tačiau skrieja didesniu periodu, nei karštieji Jupiteriai. Su vidine planeta 55 Cancri b sudaro 3:1 rezonansą (tai reiškia, kad vidinei planetai tris kartus apskriejus žvaigždę, 55 Cancri c ją apskrieja vieną kartą). thumb|203x203px|Žvaigždės 55 Cancri radialinio greičio kitimas, sukeliamas planetos 55 Cancri c.|leftRadialinio greičio kitimo metodo naudojimas aptinkant egzoplanetas turi vieną trūkumą – galima rasti tik mažiausios masės ribą, o ne pačią masę. Toliau atliekant astrometrinius stebėjimus Hubble teleskopu, nustatytas išorinės planetos orbitos polinkis yra 53°. Kadangi manoma, kad visa sistema yra vienoje plokštumoje, šį polinkį pritaikius 55 Cancri c planetai, jos masė būtų lygi 0,21 Jupiterio masės arba du trečdaliai Saturno masės.

 Charakteristikos 

Kadangi planeta buvo aptikta netiesioginiu būdu, tokios savybės kaip spindulys, sudėtis ir temperatūra yra nežinomos. Priimant, kad masė yra palyginama su Saturno, 55 Cancri c turėtų būti dujinė milžinė, neturinti kieto paviršiaus.

 Išnašos 

Kategorija:Egzoplanetos